ડ્રોઇંગરૂમમાંથી જે સીડી ઉપરના માળે જતી હતી એની પહોળાઇ પંદર ફૂટની હતી. આરસની એ સીડીની બંને તરફની પડદીઓ પણ કલાત્મક થાંભલાઓવાળી હતી. ડ્રોઇંગરૂમની છત બે માટે જેટલી ઊંચી હોવાથી એની ભવ્યતા કોઇ ફિલ્મી સેટ જેવી જાજરમાન લાગતી હતી. સીડી ચડીને ઉપર જઇએ એટલે જમણી તરફ ત્રણ ઓરડાઓ હતા અને ડાબી તરફ ચાર. જમણી તરફનો પહેલો રૂમ આદિત્ય અને અલકાનો હતો. ડાબી બાજુનો પહેલો રૂમ ભાસ્કર અને ભાવિકાનો હતો.